เงินบาทแนวโน้มอ่อนค่า ขณะตลาดจับตาประชุมร่วมรมว.คลังยูโรโซน
ค่าเงินบาทปิดตลาด (6 ก.ค.) ที่ระดับ 33.84/86 บาท/ดอลลาร์ จากตอนเช้าที่เปิดที่ระดับ 33.80/82 บาท/ดอลลาร์ ระหว่างวันเงินบาทเคลื่อนไหวทำ Low ที่ 33.81 และ ทำ High ที่ 33.86 บาท/ดอลลาร์
6 ก.ค. 2558

นักบริหารเงินเปิดเผยถึงค่าเงินบาทปิดตลาด (6 ก.ค.) ที่ระดับ 33.84/86 บาท/ดอลลาร์ จากตอนเช้าที่เปิดที่ระดับ 33.80/82 บาท/ดอลลาร์ ระหว่างวันเงินบาทเคลื่อนไหวทำ Low ที่ 33.81 และ ทำ High ที่ 33.86 บาท/ดอลลาร์
“วันนี้เงินบาทค่อยๆ ขยับอ่อนค่า มีแรงซื้อเป็นหลักและเข้ามาเรื่อยๆ สำหรับพรุ่งนี้ยังมองว่าน่าจะมีโอกาสอ่อนค่าต่อ โดยให้จับตาการประชุมของรัฐมนตรีคลังยูโรโซน หรือยูโรกรุ๊ปในวันอังคารนี้ ว่าจะตัดสินใจดำเนินการอย่างไรต่อไปกับกรีซหรือจะมีมาตรการอะไรออกมาช่วยเหลือกรีซหรือไม่ ซึ่งหลายฝ่ายมองว่ากรีซและเจ้าหนี้ยังมีโอกาสในการเจรจาร่วมกัน” นักบริหารเงินกล่าว
นอกจากนี้ให้ติดตามตัวเลข ISM ภาคบริการของสหรัฐฯ ในคืนนี้ แต่คาดว่าไม่น่าสนใจเท่าการประชุมร่วมรัฐมนตรีคลังยูโรโซนในวันพรุ่งนี้ เบื้องต้นมองกรอบการเคลื่อนไหวของเงินบาทวันพรุ่งนี้ระหว่าง 33.75-33.90 บาท/ดอลลาร์